Diari Oficial de la Generalitat Valenciana


Sumari del DOGV 4700, del 26-02-2004 (2004/1904)

Informació pública del programa d'actuació integrada del sector Camí de Paiporta, del municipi de Paiporta.
-----------------------------------------------------------------------------------------------------------

### Dades del document

Número de DOGV
:   4700

Data del DOGV
:   26-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1904


Organisme emissor
:   Edificios València, SA

Tipus de document
:   Anunci

Informació pública del programa d'actuació integrada del sector Camí de Paiporta, del municipi de Paiporta. [2004/Q1904]
  
La mercantil Edificios Valencia, SA, ha formulat una proposta per al desenvolupament del programa d'actuació integrada del sector Camí de Paiporta, del municipi de Paiporta, a l'empara del que preveu l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV núm. 2.394, de 24 novembre de 1994), amb l'objecte i les característiques següents:
  
- Promoure el desenvolupament urbanístic del sector esmentat, amb indicació de les obres que cal realitzar; programar els terminis per a l'execució, establir les bases tècniques i econòmiques per a gestionar l'actuació; regular els compromisos i obligacions de l'urbanitzador que es designe en aprovar el programa, definir les relacions d'este amb l'administració i els propietaris afectats; i fixar les garanties i, si és procedent, les sancions per l'incompliment de les obligacions esmentades.
  
- L'alternativa tècnica està constituïda per la memòria del programa d'actuació integrada, el pla parcial de millora, l'estudi d'impacte ambiental i el projecte d'urbanització del sector Camí de Paiporta.
  
- L'alternativa es troba protocol·litzada a la Notaria de Javier Pablo Monforte Albalat, plaça Major, número 4, porta 2, 46705 Paiporta, i queda sotmesa a informació pública pel termini d'un mes, comptat des del sendemà de la publicació de l'anunci en el Diari Oficial de la Generalitat Valenciana. Durant aquest termini qualsevol persona podrà comparéixer en l'expressada notaria en horari d'atenció al públic de dilluns a divendres, de 10.00 a 13.00 hores, y dimarts, dimecres i dijous de 17.00 a 19.00 hores, per obtindre'n una copia, a càrrec seu, de l'acta de protocol·lització de l'alternativa que l'acompanye o sol·licitar que se li hi exhibisca.
  
- Així mateix, es fa constar la possibilitat de consultar a l'Ajuntament de Paiporta, les actuacions derivades de la documentació dipositada en aquest i de presentar davant d'ell, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar aquesta alternativa o qualsevol altra que es presentara. Les proposicions juridicoeconòmiques es presentaran durant els cinc dies següents al venciment del termini indicat al començament. L'acte d'obertura de proposicions juridicoeconòmiques no tindrà lloc fins que, una vegada finalitzat el termini per presentar-les, s'acredite davant l'ajuntament allò previst per l'article 48.1.c i totes les actuacions podran ser objecte de consulta i al·legació per les persones interessades durant els 10 dies següents al d'obertura de proposicions juridicoeconòmiques, segons estableix l'article 48.2 en relació amb l'article 46.5 de la Llei Reguladora de l'Activitat Urbanística.